section_heading: Škola danas
paragraph_text: Danas Pomorska škola Zadar radi kao srednja strukovna škola s četverogodišnjim programom. Nastava koja se izvodi u Pomorskoj školi Zadar obavlja se po STCW konvenciji. Dio nastave održava se u općim, a dio u specijaliziranim učionicama. Upotrebom nautičkog simulatora Poseidon Borealis, brodostrojarskog simulatora Unitest, GMDSS sustava, radionice strojne obrade, računalnim kabinetima, INMARSAT, Navtex-om, brodicom Pomorske škole za uvježbavanje mornarskih vještina, škola tehnološki prati napredak razvoja pomorske tehnologije u svijetu. Predstavnici certifikatorskih ustanova, BVQI (Bureau Veritas Quality International) iz Londona i HRB (Hrvatski registar brodova) obavili su vanjsku prosudbu: uvid u dokumentaciju sustava kvalitete, te način primjene dokumentiranih postupaka, te je škola dobila certifikat ISO 9001-2000. U školi je aktivna nakladnička djelatnost. U sklopu škole djeluje aktiv dragovoljnih darovatelja krvi (DDK), školski športski klub IDRO, ECDL ispitni centar, SEMEP.